মুন্ডারি ভাষা
মুন্ডারী হচ্ছে মুন্ডা উপজাতীয় জনগোষ্ঠীর ভাষা। এটি অস্ট্রো-এশীয় ভাষা পরিবারের অন্তঃর্গত। মুন্ডারী ভাষা এবং সাঁওতালি ভাষার মধ্যে মিল প্রত্যক্ষ করা যায়। বাংলাদেশ, ভারত এবং নেপালের মুন্ডা উপজাতীগণ এই ভাষায় কথা বলে। রোহিদাস সিং নাগ মুন্ডারি ভাষা লেখার জন্য মুন্ডারি বানী লিপি উদ্ভাবণ করেছেন।
নুওসু ভাষা
নুওসু ভাষা চীনে প্রচলিত একটি ভাষা। চীনা তিব্বতি পরিবারের অন্তর্গত ভাষাটি চীনের সিছুয়ান প্রদেশের দক্ষিণাংশে এবং ইউন্নান প্রদেশের উত্তরাংশে প্রায় ২০ লক্ষ মানুষের মুখের ভাষা, যাদের প্রায় ৬০% অন্য কোন ভাষাতে কথা বলেন না, এমনকি ম্যান্ডারিন চীনাও নয়। চীনে নুওসু ভাষাটিকে বৃহত্তর ই (yi) ভাষা-পরিবারের প্রধানতম ও আদর্শ ভাষা হিসেবে গণ্য করা হয় এবং স্কুল কলেজে একমাত্র এটিকেই শেখানো হয়। চীনা সরকার সমগ্র ভাষাপরিবারে ৬টি ভাষাকে স্বীকৃতি দিয়েছে এবং এগুলিতে প্রায় ৬০ লক্ষ লোক কথা বলেন।